בס"ד

**דעת המ"א בשיעור קביעת סעודה**

**1. מגן אברהם סימן קסח ס"ק יג**

לקבוע עליו - נ"ל דאם הוא קבע סעודתו עליו אף על פי שאכל עמו בשר ודברים אחרים ואלו אכלו לבדו לא היה שבע ממנו אפ"ה מברך המוציא וג' ברכות ... ואם אכלו לבדו בעינן שיאכלו כל כך שאחרים רגילים לשבוע ממנו לבדו דאם נשער שיעור שאוכלים עם ד"א נתת דבריך לשיעורין... ואם הוא שבע ממנו וגם אחרים רגילין לשבוע ממנו כשמלפתין עמו דבר אפילו אכלו לבדו מברך המוציא כיון ששבע ממנו כנ"ל:

**2. משנה ברורה סימן קסח ס"ק כד**

(כד) שאחרים רגילין לקבוע - כתבו האחרונים דאם אכלו לבדו צריך שיאכל שיעור שאחרים רגילים לשבוע ממנו לבדו ואם אכלו עם בשר או דברים אחרים שמלפתים בו הפת סגי כשאוכל שיעור שאחרים רגילין לשבוע ממנו כשאוכלין ג"כ עם דברים אחרים אך אם אכלו לבדו ושבע ממנו אף שאחרים לא היו שבעין ממנו לבדו אבל כיון שאם אכלו אותו עם דברים אחרים היו שבעין ממנו ג"כ לא אמרינן בטלה דעתו וצריך לברך עליו המוציא ובהמ"ז.

**3. שו"ת אגרות משה אורח חיים חלק ג סימן לב**

אבל כאשר במדינה זו מברכת השי"ת רגילין לאכול הרבה דברים בסעודה וממעטין ממילא באכילת לחם והמג"א בס"ק י"ג כתב שהקביעות סעודה אם אכל עם בשר ודברים אחרים הוא כשיעור הפת כשאוכלין עם בשר ודברים אחרים, נמצא שבמדינה זו הוא שיעור קטן להרבה אנשים עוד פחות מג' ביצים, ולכן צריך ליזהר בחתונה כשאינו רוצה ליטול ידיו ולאכול פת כדי שלא יצטרך לחכות עד גמר כל הסעודה בשביל זימון שלפעמים נמשכת זמן רב אבל רוצים לאכול מה שיהיה שם משאר המינים, שלא יאכל המיני קייקס דיש עלייהו תוריתא דנהמא, דאם יאכל אף מעט קייק הוא לפעמים כשיעור פת שאוכל בסעודה שלמג"א נחשב קביעות סעודה.

**4. שש"כ פרק נד הערה קלב**

ושמעתי מהגרש"ז אוירבך שליט"א, דאפשר שגם המשנ"ב נתכוין רק כאשר הבשר והדגים נאכלים יחד עם המזונות ולא כשאוכלים בתחילה רק מעט מהפת ויתר המאכלים אוכלים אח"כ בנפרד, כמו שנוהגים בחתונות לעשות עבור הנשים דבזה גם להמשנ"ב הם פטורות מנט"י וברכת המזון, עכ"ל (וי"ל דבכה"ג צריכים לברך על הבשר והדגים בנפרד), ובאג"מ הנ"ל לא משמע כן

**5. שו"ת יביע אומר חלק ח - אורח חיים סימן כב**

והרה"ג ר' יעקב סופר בכף החיים (סימן קסח ס"ק מז) כתב, שאע"פ שיש פוסקים שכתבו כדברי המג"א, אין העולם נוהגים כן, אלא כמו שמשמע מדברי הטור והש"ע שאם לא אכל שיעור כשלש ביצים אפי' אכל עמו בשר ושבע אין לברך אלא מעין שלש...

**6. הערות איש מצליח** (הרב מאזוז)

והכה"ח כתב דמשמעות דברי הטור והשו"ע דמשערין בפת לבדו.... אולם המילוי הנאפה יחד עם פת הבאה בכסנין מצטרף לשיעור קביעת סעודה

**דין ברכת פת דקה**

**7. תלמוד בבלי מסכת ברכות דף מב עמוד א**

אמרי ליה: והא מר הוא דאמר משמיה דשמואל, לחמניות (עוגות אובליא"ש בלעז) - מערבין בהן ומברכין עליהן המוציא! - שאני התם דקבע סעודתיה עלייהו, אבל היכא דלא קבע סעודתיה עלייהו - לא.

**8. רא"ש מסכת ברכות פרק ו**

לחמניות פרש"י אובליא"ש ולא נהירא דלחם גמור הוא שתחלתו וסופו עיסה ומברך עליהם המוציא וברכת המזון ונראה לפרש לחמניות היינו נבלי"ש שהן דקות ואין מברכים עליהם אלא בורא מ"מ אבל אי קבע סעודתו עליהם מברך עליהם המוציא וג' ברכות

**9. רבינו יונה על הרי"ף מסכת ברכות דף כז עמוד א**

אבל באלו הרקיקין הדקין ביותר שעושין בשני ברזלים ונקראין אובליא"ש אין הקביעות שלהם קביעות ואינו מברך אלא בורא מיני מזונות שאין קביעות בזה אכילה לעולם:

**10. שולחן ערוך אורח חיים סימן קסח סעיף ח**

לחמניות, אותן שבלילתן עבה שקורין אובליא"ש, לחם גמור הוא ומברך עליו המוציא ובהמ"ז; ואותן שבלילתן רכה ודקים מאוד **(לז)** שקורין ניבלא"ש, מברך עליהם בורא מיני מזונות וברכה אחת מעין שלש; **(לח)** ואם קבע סעודתו עליהם, מברך המוציא וברכת המזון

**11. תלמוד בבלי מסכת פסחים דף לז עמוד א**

תנו רבנן: הסופגנין (עשויין כספוג.), והדובשנין (מטוגנין בדבש, וכולן מין לחם.), ואיסקריטין(עשויין כצפיחית שלשין עיסתן רכה מאד.)...פטורים מן החלה (דכתיב (במדבר טו) באכלכם מלחם הארץ - והני לאו לחם נינהו, ולקמיה מפרש טעמא.).... אמר ריש לקיש: הללו מעשה אילפס הן (לפיכך לאו לחם הוא, דקא סבר: אין לחם אלא האפוי בתנור, כדכתיב לחמכם בתנור אחד (ויקרא כו).). ורבי יוחנן: אמר מעשה אילפס חייבין, והללו שעשאן בחמה. (להכי פטורין, לפי שעשאן בחמה ולא באור.)

**12. תוספות מסכת פסחים דף לז עמוד ב**

דכולי עלמא מעשה אילפס פטורים -... ולר"י נראה דכר' יוחנן קיי"ל ... ואומר ר"י דעל ידי משקה מודה ר' יוחנן דמעשה אילפס פטור' ואין מברך עליו המוציא ...

**13. טור אורח חיים הלכות בציעת הפת, סעודה, וברכת המזון סימן קסח**

בלילתו רכה ובשלו במים או טגנו בשמן לאו לחם הוא לענין חלה והמוציא ואם אפאו באילפס בלא משקה לא הוי לחם לר"ל ולרבי יוחנן הוי לחם ופסק ר"ה כר"ל ור"י פסק כר' יוחנן ולזה הסכים א"א ז"ל

**14. רמ"א אורח חיים סימן קסח סעיף יד**

וכן דבר שבלילתו רכה שאפאו בתנור בלא משקה, דינו כפת **(פו)** ומברך עליו המוציא ושלש ברכות; וכן אם אפאו באלפס בלא משקה (תוס' והרא"ש והר"ן פרק כל שעה ורמב"ם פ"ו מהל' חלה ושאלתות וטור), ומעט משקה שמושחין בו האלפס שלא ישרוף העיסה לא מיקרי משקה (הגהות מיימוני פ"ג מהל' ברכות); אבל דבר שבלילתו רכה וטגנו במשקה, לכולי עלמא לאו לחם הוא (תוספות והרא"ש והר"ן ור"י פרק כיצד מברכין).

**15. משנה ברורה סימן קסח ס"ק פו**

**(פו)** ומברך עליו המוציא - אפילו בדלא קבע עלייהו ועיין במ"א לעיל בס"ח דדוקא אם לא היו דקין ביותר דאל"ה הוי בכלל פת כיסנין ועיין במה שכתבנו שם (מופיע במקור הבא):

**16. משנה ברורה סימן קסח סעיף ח (לשון השו"ע מופיע במקור 7)**

**(לז)** שקורין ניבלא"ש - וכתבו האחרונים דהיינו מה שקורין בלשון רוסיא נאלסילק"ע שמערבין קמח עם הרבה מים בקדירה כמו דייסא ושופכין על עלי ירקות ונאפים בתנור עם העלים [וה"ה כשנאפים על מחבת בלי שמן] ודוקא באלו שהם דקים ורכים ביותר אבל אם אינם רכים ודקים כ"כ מבואר בסי"ד דדין לחם עליו ומברך המוציא [מ"א]:

**(לח)** ואם קבע וכו' - וכתבו הפוסקים **[לו]** דאותן שקורין בפראג וואלאפלאטקע"ס שנעשין ג"כ בלילתן רכה אך מפני שמתפשטין באפייתן נעשים דקין וקלושים הרבה יותר מאותן נאלסילקע"ס שנזכר לעיל אין לברך עליהם המוציא אפילו בדקבע דאין ע"ז תורת לחם כלל ודמיא לטריתא בסט"ו: (שער הציון ס"ק לו: ובעמק ברכה מבואר אופן עשייתן, וזה לשונו, שלוקחים סולת ובלילתה גם כן רכה מאד, ונוטל בכף מאותה כלי שהעיסה בתוכו ושופך אותה בדפוס של ברזל שקורין פורב"ן, ויש למעלה עוד ברזל אחר כמוהו, והעיסה נשפך בין שני הברזלין, וכשמהדק ברזל בברזל יחד [כעין צבת] ואותו הרקיק הוא בתוך, אז נאפה מיד על הברזל שהוא חם מאד, ואלו אין להם תורת לחם כלל, הואיל ונתפשטו כל כך דק דק:)

**גדר דק וגדר עבה**

**17. תלמוד בבלי מסכת ברכות דף לז עמוד ב**

טרוקנין חייבין בחלה. וכי אתא רבין אמר רבי יוחנן: טרוקנין פטורין מן החלה. מאי טרוקנין? אמר אביי: כובא דארעא (עושה מקום חלל בכירה, ונותן בתוכו מים וקמח, כמו שעושין באלפס.). ואמר אביי: טריתא פטורה מן החלה. מאי טריתא? איכא דאמרי: גביל מרתח (נותנים קמח ומים בכלי, ובוחשין בכף, ושופכין על הכירה כשהיא נסקת.)

**18. שולחן ערוך יורה דעה הלכות חלה סימן שכט סעיף ה**

טריתא, דהיינו עיסה שבלילתה רכה ושופכין אותה על הכירה ומתפשט עליה ונאפית, פטורה. אבל אם יש בכירה גומא ושופכין אותה לתוכה, חשוב לחם וחייב

**19. ילקוט יוסף קצוש"ע יורה דעה סימן שכט - איזה פת חייבת בחלה**

ד. עיסה שבלילתה רכה ודלילה ונוזלית, כגון עיסה המיועדת לאפיית הבלינצ'ס והלחו"ח, וכאשר שופכים את העיסה לתוך המחבת ללא משקה, היא מתפשטת ונאפית, יש אומרים שחובת הפרשת חלה ממנה תלוי בעובי המתקבל לאחר האפייה, אם המאפה שנאפה דק מאד, כגון הבלינצ'ס, וכן הבצק של הוופל, והלחו"ח, פטורה מהפרשת חלה. ואם המאפה הוא עבה כ - 8 מ"מ, כמו במינים מסויימים של הלחו"ח, חייבת בהפרשת חלה..... ויש אומרים שהדבר תלוי אם העיסה בלילתה רכה והיא נוזלית כמים, ושופכים אותה על מחבת חם, ומיד היא מתפשטת ונאפית, פטורה מהפרשת חלה, וכגון הבלינצ'ס שזמן אפייתו על המחבת הוא כ - 30 שניות. אבל אם לוקחים עיסה דלילה זו, ואופים אותה בתנור או על המחבת, ומאפה זה זקוק לזמן אפייה, ואינו נאפה מיד, חייב בהפרשת חלה, וכגון עוגת טורט או הלחוח המצוי כיום ואת החלה יפריש לאחר האפייה. ואם הלחוח דק שמיד עם התפשטותו על המחבת הוא נאפה, דינו כדין הבלינצ'ס שפטור מהפרשת חלה. [שם תרצד]

**20. תלמוד בבלי מסכת ברכות דף לח עמוד א**

אמר ליה אביי לרב יוסף: האי כובא דארעא מאי מברכין עלויה? אמר ליה: מי סברת נהמא הוא? גובלא בעלמא הוא ומברכין עלויה בורא מיני מזונות. מר זוטרא קבע סעודתיה עלויה, וברך עלויה, המוציא לחם מן הארץ ושלש ברכות.

**21. בית יוסף אורח חיים סימן קסח**

ומשמע דטריתא אפילו קבע עלה אינו מברך אלא בורא מיני מזונות דאם לא כן מאי איכא בין טרוקנין לטריתא דהא טרוקנין לא מברכינן עליה המוציא אלא אם כן קבע סעודתיה עילויה

**22. רמב"ם הלכות ברכות פרק ג הלכה ט**

עיסה שנאפת בקרקע כמו שהערביים שוכני המדברות אופים הואיל ואין עליה צורת פת מברך עליה בתחלה בורא מיני מזונות, ואם קבע מזונו עליה מברך המוציא

**23. שולחן ערוך אורח חיים קסח סעיף טו**

טרוקנין דהיינו שעושין גומא בכירה ונותנים בה **\* (פח)** קמח ומים מעורבין בה ונאפה שם, מברך עליו בורא מיני מזונות וברכה אחת מעין שלש; ואם קבע סעודתו עליו, מברך המוציא ובהמ"ז; אבל טריתא, דהיינו שלוקחין קמח ומים ומערבים אותה ושופכים על הכירה והוא מתפשט ונאפה, אין עליו תורת לחם כלל ואין מברכים עליו אלא בורא מיני מזונות וברכה אחת מעין שלש, ואפי' קבע סעודתו עליו.

**24. משנה ברורה סימן קסח ס"ק פח**

(פח) קמח ומים וכו' - עיין במ"א שכתב שעושין בלילתה רכה מאד ולהכי מברך עליה במ"מ בדלא קבע דאי לא היה בלילתה רכה כ"כ הלא מבואר בסי"ד דאפילו בלילתה רכה כל שלבסוף היתה אפויה בתנור מברך המוציא

**25. ביאור הלכה סימן קסח סעיף טו ד"ה \* קמח ומים**

\* קמח ומים מעורבין בה - עיין במ"א והעתקנוהו במ"ב. ודע דלפי המבואר טעם דין זה ברמב"ם לכאורה אין אנו מוכרחין לחילוקו של המ"א ואפילו אינה רכה ביותר אעפ"כ כל שלא קבע אין מברך עליה המוציא דז"ל הרמב"ם בפ"ג עיסה שנאפה בקרקע כמו שהערביים שוכני המדבריות עושין [הוא פירוש על כובא דארעא הנאמר בתלמוד והשו"ע נמשך אחר לשון הרא"ש והטור והוא הוא] הואיל ואין עליה צורת פת מברך עליה במ"מ ואם קבע וכו' הרי **דעיקר הטעם משום דאין עליה צורת פת** והנה בלבוש כתב הטעם משום **שאין זה דרך לישה** **ולא דרך אפיית לחם** [פי' משום שאין דרך ללוש ולאפות בכובא דארעא] ולפ"ז ג"כ אין אנו צריכין לחילוקו של המ"א וצ"ע לדינא:

**26. שו"ת ישכיל עבדי חלק א - אורח חיים סימן י**

לו) ואחרי החיפוש מצאתי תשו' שלימה לעט"ר מו"ר הגאון הראש"ל יש"א ברכה זצוק"ל ...שנשאל בכעין זה דהקטאיי"פ שהוא הנק' לחוח בלשון התמנים י"ץ ויש מהשואלים שרצו לדמות אותו לדין הטרית"א הנ"ל... וז"ל ואמנם הקטאיי"ף אעפ"י שעיסתה רכה אינה רכה כ"כ כעיסת הכנאפיה וגם כששופכים העיסה מעט מעט על הכירה כשהיא ניסקת אין העיסה מתפשטת ונעשית דקה אלא מתפשטת מעט וכשנאפית יש בה עובי וממשות כשלועסין אותה ולכן יש לדונה כדין פת גמור לגמרי עכ"ל